
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 352 


Α ΠΟΦΑΣΕΙ Σ 

Αριθ. 5433 

Μερικός επανακαθορισμός ορίων αιγιαλού, παραλίας, 
στη θέση «Αμμουδαράκι», νήσου Μήλου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285/τ.Α/19.12.2001) 
«περί αιγιαλού και παραλίας». 

2. Τις διατάξεις του ν.δ. 439/1970 «περί συμπληρώσεως 
των διατάξεων περί αιγιαλού». 

3. Τις διατάξεις του 3200/1955 «περί διοικητική απο¬ 
κέντρωσης», όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 και 
π.δ. 97/1993. 

4. Τις διατάξεις του άρθρου 19 παράγρ. 5 ν. 2344/1995, 
του άρθρου 52 παρ. 6 ν. 2218/1994, του άρθρου 4 παρ. 
7 του V. 2240/1994, δυνάμει των οποίων αρμοδιότητες 
του Υπουργείου Οικονομικών που είχαν μεταβιβασθεί 
στους Νομάρχες, ανήκουν στον Περιφερειακό Διευθυ¬ 
ντή, σε συνδυασμό με αυτές του άρθρου 14 παρ. 2 του ν. 
2399/1996 με τις οποίες προβλέπεται η κατάργηση των 
θέσεων των Περιφερειακών Διευθυντών, οι αρμοδιότη¬ 
τες πλέον του οποίου περιήλθαν στο Γενικό Γραμματέα 
της Περιφέρειας και ασκούνται από τον αναπληρωτή 
Περιφερειακό Διευθυντή. 

5. Τις διατάξεις του τετάρτου εδαφίου της παρ. 2 
του άρθρου 1 και της παρ. 6 του ιδίου άρθρου του ν. 
2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107/Α), σύμφωνα με τις οποίες 
οι Περιφερειακές Υπηρεσίες του Υπουργείου Οικονο¬ 
μικών, που συγκροτούσαν την Περιφερειακή Διοίκηση 
του Νομού ή της Νομαρχίας, δεν υπήχθησαν στην ενιαία 
οργανική μονάδα της Περιφέρειας, ούτε καταργήθηκαν 
αλλά αποτελούν από 1.9.1997, Υπηρεσίες του Υπουργεί¬ 
ου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημόσιας Δι¬ 
οίκησης και Αποκέντρωσης, σύμφωνα με το οποίο οι 
αρμοδιότητες του Γ ενικού Γ ραμματέα της Περιφέρειας 

σε θέματα Υπηρεσιών του Υπουργείου Οικονομικών, με- 
τοφέρονται από 1.9.1997 στον Υπουργό Οικονομικών. 

7. Την υπ’ αριθμ. 14650/Δ10Ε85/17.3.2004 (ΦΕΚ 519/ 
τΒ/17.3.2003), κοινή απόφαση του Πρωθυπουργού και 
Υπουργού Οικονομίας και Οικονομικών «περί καθορι¬ 
σμού αρμοδιοτήτων των Υφυπουργών Οικονομίας και 
Οικονομικών, οι οποίες αφορούν αρμοδιότητες που πε¬ 
ριέρχονται κατά των ανωτέρω, στους Γ ενικούς Γ ραμ- 
ματείς Περιφερειών». 

8. Το V. 3220/2004, «Μέτρα αναπτυξιακής και κοινω¬ 
νικής πολιτικής - αντικειμενοποίηση του φορολογικού 
ελέγχου κ.ά διατάξεις (ΦΕΚ 15/Α/28.1.2004). 

9. Την υπ’ αριθμ. 1030067/296/Α006/7.4.2004, εγκύκλιο, 
της Δ/νσης Οργάνωσης του Υπουργείου Οικονομίας 
και Οικονομικών. 

10. Την από 12.7.2005 έκθεση της επιτροπής καθορι¬ 
σμού των ορίων αιγιαλού, στην περιοχή «Αμμουδαράκι», 
νήσου Μήλου και το κτηματολογικά, υψομετρικά, τοπο- 
γραφίκό διάγραμμα, εξαρτημένο από το κρατικό δίκτυο 
Γ.Υ.Σ, (ΕΓΣΑ 87), κλίμακας 1:500, το οποίο συντάχθηκε 
τον Ιούνιο του 2005, από τον Γεώργιο Θεοδοσόπουλο, 
τοπογράφο μηχανικό, σε μία πινακίδα, ελέγχθηκε επι- 
τόπου, για την ακρίβεια της αποτύπωσης στις 12.7.2005 
από τη Θωμάΐδα Μπαλικτσή, πολιτικό μηχανικό, του 
γραφείου ΤΥΔΚ Μήλου και θεωρήθηκε την ίδια ημε¬ 
ρομηνία, από τον Πέτρο Ηλιάκη, πολιτικό μηχανικό του 
Τ.Τ.Υ του Επαρχείου Μήλου. 

11. Το υπ’ αριθμ. 544.5/47/06/20.1.2006 έγγραφο του 
Γ ενικού Επιτελείου Ναυτικού, αποφασίζουμε: 

Επικυρώνουμε την από 12.7.2005 έκθεση της κατά το 
άρθρο 3 του ν. 2971/2001 αρμόδιας επιτροπής για τη 
χάραξη των ορίων αιγιαλού και παραλίας στη θέση 
«Αμμουδαράκι» νήσου Μήλου, καθώς επίσης και το κτη- 
ματολογικό, υψομετρικό τοπογραψικό διάγραμμα, εξαρ¬ 
τημένο από το κρατικό δίκτυο Γ.Υ.Σ. (ΕΓΣΑ 87), κλίμακας 
1:500, το οποίο συντάχθηκε τον Ιούνιο του 2005, απά το 
Γ εώργιο Θεοδοσάπουλο, τοπογράφο μηχανικό, σε μία 
πινακίδα, ελέγχθηκε επιτόπου, ως προς την ακρίβεια 
της αποτύπωσης στις 12.7.2005, από τη Θωμάΐδα Μπαλι- 
κτσή, πολιτικό μηχανικό του Γ ραφείου ΤΥΔΚ Μήλου και 
θεωρήθηκε την ίδια ημερομηνία από τον Πέτρο Ηλιάκη, 
πολιτικά μηχανικά του Τ.Τ.Υ του Επαρχείου Μήλου. 

1. Στο τοπογραφικό αυτό διάγραμμα επανακαθορί¬ 
σθηκε η οριογραμμή του αιγιαλού με κόκκινη συνεχή 

πολυγωνική γραμμή, με κορυφές 54-54Α-55, 46-46Α-46Β- 
46Γ-46Δ-46Ε-47 και 24-24Α-24Β-24Γ-24Δ-24Ε-24ΣΤ-25. 

2. Επανακαθορίστηκε η οριογραμμή της παραλίας 
με κίτρινη συνεχή πολυγωνική γραμμή και με κορυ¬ 
φές 53'-53Α'-54', σε σταθερή απόσταση δέκα (10,00) 
μέτρων από την οριογραμμή του αιγιαλού. Η έκταση 
ξηρός που περικλείεται από την επανακαθοριζόμενη 
οριογραμμή αιγιαλού με κορυφές 46-46Α-... -47, για λό¬ 
γους συνέχειας με την υπόλοιπη ζώνη και την αποφυγή 
δημιουργίας μικρού απομονωμένου πυρήνα που δεν θα 
είναι παραλία χαρακτηρίζεται στο σύνολό της παραλία, 
οπότε η οριογραμμή παραλίας 45'-46'παραμένει ως έχει 
καθοριστεί 

3. Οι κορυφές των πολυγωνικών οριογραμμών αιγι- 
αλού και παραλίας εξασφαλίζονται με συντεταγμένες 
από το κρατικό δίκτυο ΓΥΣ, όπως αυτές αναγράφονται 
στον πίνακα συντεταγμένων που προσαρτάται στο το- 
πογραφικό διάγραμμα επανακαθορισμού. 

Η ζώνη παραλίας έχει πλάτος ΙΟμ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
V. 2971/2001. 

Η απόφαση αυτή με την έκθεση της επιτροπής και το 
τοπογραφικό διάγραμμα να δημοσιευθούν στην Εφημε¬ 
ρίδα της Κυβερνήσεως. 

Ερμούπολη, 5 Απριλίου 2006 

Ο Γενικός Γραμματέας Περιφέρειας 
ΧΑΡΑΑΑΜΠΟΣ ΚΟΚΚΙΝΟΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΑΟΥ 
ΚΑΙ ΤΗΣ ΠΑΡΑΑΙΑΣ 
(Άρθρο 3 V. 2971/19.12.2001) 

Για το μερικό επανακαθορισμό των ορίων του αιγια- 
λού και της παραλίας στη θέση «Αμμουδαράκι», νήσου 
Μήλου. 

Στη Μήλο, σήμερα 12.7.2005 οι υπογεγραμμένοι: 

1. ΣΤΕΑΙΟΣ ΣΕΖΕΝΙΑΣ, Προϊστάμενος της Κτηματικής 
Υπηρεσίας του Νομού Κυκλάδων, ως Πράεδρος, 

2. ΘΩΜΑΗ ΜΠΑΛΗΚΤΣΗ, Πολιτικός Μηχανικός του 
γραφείου ΤΥΔΚ ν. Μήλου, ως μέλος, 

3. ΠΑΝΤΕΑΗΣ ΧΑΜΕΤΗΣ, Αιμενάρχης Μήλου, ως μέλος. 

Τα μέλη της Επιτροπής: 

4. ΔΗΜΗΤΡΙΟΣ ΜΠΘΥΝΤΘΥΡΗΣ, Διευθυντής της Δι¬ 
εύθυνσης Πολεοδομίας Νομαρχιακής Αυτοδιοίκησης 
Ν. Κυκλάδων και 

5. ΕΜΜΑΝΟΥΗΑ ΚΑΑΑΒΡΟΣ, Διευθυντής Χωροταξίας 
και Περιβάλλοντος της Γ ενικής Γ ραμματείας Περιφέ¬ 
ρειας Ν. Κυκλάδων αν και προσκλήθηκαν με την υπ’ 
αριθμ. οικ. 1344/8.7.2005 πρόσκληση του Προέδρου, δεν 
παρευρέθησαν, αποτελούντες την επιτροπή καθορισμού 
των ορίων του αιγιαλού δυνάμει του άρθρου 3 του ν. 
2971/19.12.2001, μεταβήκαμε επί τόπου στην προαναφερ- 
θείσα περιοχή και λαβόντες υπόψη: 

1. Την από 22.6.2005 αίτηση επανακαθορισμού της «X- 
8ΙΤΕ» των ορίων αιγιαλού και παραλίας στην εν λόγω 
θέση, που έλαβε αρ. πρωτ. της Κτηματικής Υπηρεσίας 
Κυκλάδων 1978/30.6.2005. 

2. Το τοπογραφικό, υψομετρικό και κτηματολογικό 
διάγραμμα, εξαρτημένο από το κρατικό δίκτυο Γ.Υ.Σ. 
(ΕΓΣΑ 87), το οποίο συντάχθηκε τον Ιούνιο 2005 από 
τον Γεώργιο Θεοδοσόπουλο, τοπογράφο μηχανικό σε 


μία (1) πινακίδα σε κλίμακα 1:500, ελέγχθηκε επιτόπου 
για την ακρίβεια της αποτύπωσης την 12.7.2005 από την 
Θωμαή Μπαλικτσή, Πολιτικό Μηχανικό του γραφείου 
ΤΥΔΚ Μήλου και θεωρήθηκε την ίδια ημερομηνία από 
τον Πέτρο Ηλιάκη, Πολιτικό Μηχανικό του Επαρχείου 
Μήλου. 

3. Τις διατάξεις του ν. 2971/2001 «Αιγιαλάς, παραλία και 
άλλες διατάξεις», όπως αυτός ισχύει και του ν. 1337/1983 
καθώς και την προς αυτούς δικαστική και διοικητική 
νομολογία. 

4. Την υπ’ αριθμ. 1089532π.ε./8205π.ε./Β0010/20.4.2005 
(ΦΕΚ 595Β76.5.2005 κοινή υπουργική απόφαση. 

5. Τον πρώτο καθορισμό των ορίων αιγιαλού, παραλίας 
και παλαιού αιγιαλού που επικυρώθηκε με την απόφαση του 
Γ ενικού Γ ραμματέα Περιφέρειας υπ’ αριθμό 1790/9.2.2005, η 
οποία δημοσιεύτηκε στο ΦΕΚ 210Δ72005 και διορθώθηκε 
ως προς την ημερομηνία με το ΦΕΚ 615Δ72005. 

6. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηράς 
καθώς και τα στοιχεία καθορισμού που προβλέπονται 
από το άρθρο 9 του ν. 2971/2001 και ειδικότερα: 

Α) Τη γεωμορφολογία του εδάφους για την οποία 
αναλυτικά αναφέρεται ότι: 

Α1. Η γεωμορφολογία της παράκτιας ζώνης στις περι¬ 
οχές όπου ζητείται ο επανακαθορισμός των ορίων του 
αιγιαλού έχει ως εξής: 

Α1.1. Περιοχή μεταξύ των κορυφών 57-58: 

Αποτελείται από στενή, απόκρημνη, γαιώδη - ημιβρα- 
χώδη λωρίδα ακτής στην άκρη της οποίας έχει κα¬ 
τασκευαστεί σκάλα φόρτωσης ορυκτών. Η σκάλα στο 
σύνολό της έχει διαβρωθεί και καταστραφεί από τη 
δράση των κυμάτων. Στη σκάλα καταλήγει στενή χω¬ 
μάτινη οδός, η οποία έχει κατασκευαστεί επάνω στην 
ημιβραχώδη ακτή και στηρίζεται σε τεχνητά πρανή απά 
πέτρινα τοιχία αντιστήριξης. 

Α1.2. Περιοχή μεταξύ των κορυφών 46-47: 

Αποτελείται από μικρή χερσόνησο, η οποία περιβάλ¬ 
λεται από βραχώδη ακτή με έντονες κλίσεις. Τ ο σχήμα 
της είναι λοφοειδές με μέγιστο υψόμετρο 14,93μ. 

Α1.3. Περιοχή μεταξύ των κορυφών 24-25: 

Αποτελείται από τραπεζοειδή έξαρση ξηράς μέσα στη 
θάλασσα με σχεδόν επίπεδη επιφάνεια με ενιαία κλίση 
και μέγιστο υψόμετρο 7,25μ. Η απόληξη της επιφάνειας 
στη θάλασσα είναι σχεδάν κατακάρυφη με υψόμετρα 
στέψης που κυμαίνονται από 4,58 έως 7,25μ. 

Α2. Των ως άνω περιοχών συνέχονται εκτάσεις λο¬ 
φώδεις, με έδαφος γαιώδες και ημιβραχώδες, οι οποίες 
είναι αδόμητες και χέρσες και στο σύνολό τους ευρί- 
σκονται εκτός σχεδίου και εκτός ορίων οικισμού. 

Α3. Τ ο φυσικό όριο αυτοφυούς βλάστησης συνίσταται 
από χαμηλή θαμνώδη βλάστηση τυπική των κυκλαδικών 
παράκτιων οικοσυστημάτων (θυμάρια, πουρνάρια, σχίνα) 
με σποραδική παρουσία και δενδρώδους βλάστησης 
που αποτελείται αποκλειστικά από κέδρους. Στη πε¬ 
ριοχή Α1.1 η βλάστηση περιορίζεται σε άλα τα σημεία 
πίσω από τη καθορισθείσα οριογραμμή αιγιαλού και 
προς τη ξηρά. Στις άλλες δύο περιοχές Α1.2 και Α1.3 
η βλάστηση έχει τμηθεί από την οριογραμμή αιγιαλού 
κατά τρόπο που περιοχές με μόνιμη βλάστηση έχουν 
περιληφθεί στη ζώνη του αιγιαλού. 

Β) Το άτι στη περιοχή δεν εντοπίστηκαν παράκτιοι 
φυσικοί πόροι 

Γ) Τα πορίσματα από την εκτίμηση των μετεωρολο- 

γικών στοιχείων της περιοχής ήτοι το γεγονός ότι η 
περιοχή προσβάλλεται από ισχυρούς ανέμους έντασης 
7-1ΟΒ κυρίως από ΒΔ, Δ και ΝΔ διευθύνσεις καθώς και 
το ότι από τις ΒΔ διευθύνσεις προστατεύεται εν μέρει 
από τη νήσο Αντίμηλο. 

Δ) Τη μορφολογία του πυθμένα ο οποίος συνίσταται 
από: 

(ί) Αμμώδη σύσταση και ήπιες κλίσεις με μικρά βάθη 
κοντά στην ακτή μπροστά απά τις αμμώδεις ακτές 
και 

(ϋ) Βραχώδη ανώμαλη σύσταση με υφάλους και ξέρες 
κοντά στην ακτή σε όσα σημεία η ακτή είναι βραχώδης 
με απότομες κλίσεις, καθώς και το ότι σε περιοχές με 
μικρά βάθη και μικρές κλίσεις του βυθού, όπου η θραύση 
του κύματος και η εκτόνωση της ενέργειάς του γίνεται 
σε μεγάλη απόσταση από την ακτογραμμή, η επίδραση 
του κύματος στην ακτή είναι μικρή ενώ σε περιπτώσεις 
ακτών με μεγάλες κλίσεις βυθού και μεγάλα βάθη κοντά 
στην ακτή, άπου η θραύση των κυμάτων συντελείται 
κοντά στην ακτή ή ακόμη και πάνω σ’ αυτή, ο κυματισμός 
καλύπτει κατά κανόνα μεγάλο εύρος ακτής προκειμένου 
να εκτονωθεί. Επίσης το άτι η ύπαρξη ανώμαλου, βρα¬ 
χώδους πυθμένα ή υφάλων μπροστά στην εξεταζάμενη 
ακτή επιδρά στη χάραξη της γραμμής του αιγιαλού, 
δεδομένου ότι τέτοιου είδους σχηματισμοί συντελούν 
στη διαφοροποίηση του κυματικού πεδίου από θέση σε 
θέση εντός της παράκτιας ζώνης. 

Ε) Τον τομέα ανάπτυξης κυματισμού σε σχέση με το 
μέτωπο της ακτής, άτι δηλαδή πράκειται για ακτή με 
μεγάλο ανάπτυγμα πελάγους καθώς και το ότι μεγάλο 
ανάπτυγμα θαλάσσιας έκτασης συμβάλλει στη δημιουρ¬ 
γία μεγαλύτερης έντασης κυματικού πεδίου σε σχέση 
με κλειστές θαλάσσιες περιοχές (άρμους ή κάλπους) 
που έχουν ίδια ένταση ανέμου. 

ΣΤ) Την μη ύπαρξη λοιπών τεχνικών έργων στη περι¬ 
οχή πέραν των άσων μνημονεύονται παραπάνω. 

Ζ) Τις χωροταξικές κατευθύνσεις και χρήσεις γης που 
αφορούν τη παράκτια ζώνη, σύμφωνα με το ισχύον χω¬ 
ροταξικό (ΦΕΚ 654Β716.10.1981) και τις προτάσεις και 
εκπονούμενες μελέτες για χωροταξικές κατευθύνσεις 
και χρήσεις γης, ήτοι: 

(ί) Τη υπ’ αριθμ. 92/43/ΕΕ κοινοτική οδηγία και την 
υπ’ αριθμ. 33318/3028/1998 κοινή υπουργική απόφαση 
(ΦΕΚ 1289Β71998) με την οποία προτείνεται για ένταξη 
στο δίκτυο «ΝΑΤΙΙΒΑ 2000» οι περιοχές «Ακτές Δυτικής 
Μήλου» (ΘΒ 4220005) - Κατηγορία Α. 

(ϋ) Την εκπονούμενη από την Αναπτυξιακή Εταιρεία 
Κυκλάδων Α.Ε. «Ειδική Περιβαλλοντική Μελέτη Προγράμ¬ 
ματος Βιοτάπων Οχιάς» που θα προσδιορίζει τις χωρο¬ 
ταξικές κατευθύνσεις και χρήσεις γης της παράκτιας 
ζώνης και ευρύτερης περιοχής. 

Η) Τη μη ύπαρξη καταγραφής δημοσίων κτημάτων 
κάθε κατηγορίας που βρίσκονται σε άμεση γειτνίαση 
με τη παράκτια ζώνη. 

Θ) Το γεγονάς ότι υφίσταται κτηματολόγιο. 

I) Την ύπαρξη ευπαθών οικοσυστημάτων και προ- 
στατευάμενων περιοχών στον ευρύτερο χερσαίο και 
θαλάσσιο χώρο, σύμφωνα με τα προαναφερόμενα στη 
παράγραφο Ζ. 

7. Το γεγονάς άτι το 2ο μέλος της επιτροπής Θωμαή 
Μπαληκτσή διαφωνεί με το αίτημα της ενδιαφεράμενης 
εταιρείας για μείωση της ζώνης του καθορισμένου αι- 
γιαλού στις ως άνω περιγραφείσες περιοχές για τους 


λόγους που αναλυτικά αναπτύσσει στο απά 22.7.2005 
γραπτό υπόμνημά της -το οποίο συνοδεύει τη παρούσα 
και αποτελεί αναπάσπαστο μέρος της- ενώ επισημαί¬ 
νει ότι η χάραξη στον πρώτο καθορισμό του αιγιαλού 
είναι ευνοϊκή στα τμήματα 54-55 και 36-38 και θεωρεί 
άκρως απαραίτητη τη συμμετοχή των απόντων μελών 
της επιτροπής στις διαδικασίες επανακαθορισμού κα¬ 
θώς επιβάλλεται να εκφράσουν τη γνώμη τους. 

8. Το άτι ο πρόεδρος και το 3ο μέλος της επιτροπής 
συμφωνούν με το 2ο μέλος σε ότι αφορά τάσο τους λό¬ 
γους μη αποδοχής του αιτήματος επανακαθορισμού στο 
τμήμα μεταξύ των κορυφών 57-58, για το ότι δηλαδή: 

(!) Δεν τεκμηριώνεται με αποδεικτικά στοιχεία η νομι¬ 
μότητα του τεχνικού έργου προκειμένου αυτό να ληφθεί 
υπόψη κατά τον καθορισμά του αιγιαλού (παρ. 2 του 
άρθρου 4 της κοινής υπουργικής απάφασης της ως 
άνω παρ. 4) 

(II) Η γεωμορφολογία του εδάφους (γαιώδη-ημιβρα- 
χώδη πρανή ύψους 3,00 έως 8,00μ.), η επίδραση των 
ισχυρών ΒΔ, Δ και ΝΔ ανέμων και το μεγάλο ανάπτυγ¬ 
μα θαλάσσιας έκτασης είναι τα στοιχεία που έλαβε 
υπάψη της η επιτροπή κατά τον αρχικά καθορισμά των 
ορίων του αιγιαλού, ενώ είναι σαψής η επίδραση των 
παραπάνω παραγόντων και της δράσης του κυματισμού 
απά την έντονη διάβρωση των πρανών και τις υποσκα- 
φές της βόρειας ακτής, όσο και το ότι η χάραξη στον 
πρώτο καθορισμό του αιγιαλού στο τμήμα 54-55 είναι 
ευνοϊκή και θα πρέπει να διορθωθεί, ενώ διαφωνούν 
με τις λοιπές θέσεις που το 2ο μέλος εκφράζει στο 
υπόμνημά του καθώς: 

(1) . Το φυσικά άριο βλάστησης, σύμφωνα με τη παρ. 
4 της κοινής υπουργικής απόφασης του άρθρου 9 του 
V. 2971/2001, κατά κανόνα αποτελεί σαφή ένδειξη του 
ορίου μέχρι του οποίου φθάνουν οι μέγιστες συνήθεις 
αναβάσεις του κυματισμού και αποτελεί κατά τεκμήριο 
την φυσική θέση της οριογραμμής του αιγιαλού. Απά τα 
στοιχεία και τους λάγους που παραθέτει στην αίτησή 
της η ενδιαφεράμενη εταιρεία αλλά και απά τα ευρή¬ 
ματα και διαπιστώσεις της αυτοψίας της Επιτροπής, 
όπως αυτά περιγράψονται στις ως άνω παραγράφους 
Α1.2, Α1.3 και Α3, τα δύο μέλη της επιτροπής θεωρούν 
ότι έχει εμφίλοχωρήσει σφάλμα ως προς τη χάραξη των 
ορίων του αιγιαλού στα τμήματα μεταξύ των κορυφών 
του αιγιαλού 46-47 και 24-25 και σύμφωνα με τη παρ.9 
του άρθρου 5 του ν. 2971/2001 χωρεί επανακαθορισμός, 
έτσι ώστε τα όρια του αιγιαλού να επαναχαραχθούν στο 
όριο φυσικής-αυτοφυούς βλάστησης που έχει μόνιμο 
και όχι εποχικό χαρακτήρα. 

(2) Μεταξύ των κορυφών 36-38 υπάρχει απάτομη αλ¬ 
λαγή της κλίσης του εδάφους, το οποίο μετατρέπεται 
σε πρανές επί του οποίου έχει αναπτυχθεί βλάστηση 
και ή συγκέντρωση άμμου στο πρανές οφείλεται σε 
αιολική και όχι θαλάσσια δράση, η οποία εκτιμήθηκε 
άτι εκτονώνεται στην εύρους 29μ. αμμώδη ακτή πριν 
από την αλλαγή κλίσης και συνεπώς δεν απαιτείται 
επανακαθορισμός του αιγιαλού στα σημεία αυτά. 

(3) . Οι χωροταξικές μελέτες και κατευθύνσεις που 
υπάρχουν στη περιοχή αποτελούν, σύμφωνα με το άρ¬ 
θρο 5 της κοινής υπουργικής απάφασης του άρθρου 9 
του V. 2971/2001, στοιχεία που λαμβάνει υπάψη της η 
Επιτροπή του άρθρου 3 του ν. .2971/2001 προκειμένου 
να καθορίσει την οριογραμμή και κατ’ επέκταση τη ζώνη 
της παραλίας και άχι του αιγιαλού, άπως ισχυρίζεται 




3156 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


το 2ο μέλος της Επιτροπής. Η χάραξη του ορίου του 
αιγιαλού αποτελεί σύμφωνα με τη κείμενη νομολογία 
διαπιστωτική και όχι διοικητική πράξη της επιτροπής, 
εξ ου και η απαίτηση από τσν νσμσθέτη πραγματσ- 
πσίησης αυτοψίας της Επιτροπής προκειμένου αυτή 
να διαπιστώσει τα ίχνη της ανάβασης τσυ κυματισμσύ 
και να συνεκτιμήσει όσα από τα πραγματικά στοιχεία 
σχετίζονται με τη χάραξη των ορίων του αιγιαλού. Κατά 
συνέπεια η ύπαρξη χωρσταξικών μελετών δεν είναι δυ¬ 
νατόν να επηρεάσει τη κρίση της επιτρσπής ως προς 
την εκτίμηση τσυ ορίου της μέγιστης πλην συνήθους 
ανάβασης των κυμάτων στη ξηρά. 

(4) Η απσυσία του 4ου και 5ου μέλους της Επιτροπής 
από την αυτοψία, που αν και προσκλήθηκαν νσμίμως 
δεν παρευρέθησαν, ενώ τσυς απσστερεί τη δυνατότητα 
εκ των υστέρων να πάρσυν θέση αφού δεν έχουν δια¬ 
πιστώσει τα πραγματικά χαρακτηριστικά της ακτής και 
ως εκ τούτου δεν δύνανται να μορφώσουν ίδια αντίληψη 
για το πλάτος της βρέχόμενης ζώνης της ξηράς από τη 
θάλασσα, η μη έκφραση από αυτά γνώμης δεν καθιστά 
μη σύννομη τη λήψη απόφασης από τα υπόλσιπα μέλη 
της Επιτρσπής καθώς, σύμφωνα με τσ άρθρο 89 του 
π.δ. 284/1988 (ΦΕΚ 128Α') οι πολυμελείς (όχι τριμελείς) 
επιτροπές έχουν απαρτία όταν τα παρόντα μέλη είναι 
περισσότερα των απάντων, αποφασίζουμε κατά πλει- 
οψηφία: 

1. Επανακαθορίζουμε την οριογραμμή του αιγιαλού 
με ερυθρά πολυγωνική γραμμή με καρυφές 54-54Α-55, 


46-46Α-46Β-46Γ-46Δ-46Ε-47 και 24-24Α-24Β-24Γ-24Δ- 
24Ε-24ΣΤ-25. 

2. Επανακαθορίζουμε την οριογραμμή της παραλίας 
με κίτρινη πολυγωνική γραμμή με κορυφές 53'-53Α'-54', 
σε σταθερή απόσταση δέκα (10,00) μέτρων από την 
σρισγραμμή τσυ αιγιαλού. Η έκταση ξηράς που περικλεί¬ 
εται από την επανακαθοριζόμενη οριογραμμή αιγιαλού 
με κορυφές 46-46Α-...-47, για λόγους συνέχειας με την 
υπόλοιπη ζώνη και την αποφυγή δημιουργίας μικρού 
απομονωμένου πυρήνα που δεν θα είναι παραλία, χαρα¬ 
κτηρίζεται στο σύνολό της παραλία, οπότε η οριογραμ- 
μή παραλίας 45'-46'παραμένει ως έχει καθοριστεί. 

3. Οι κορυφές των πολυγωνικών οριογραμμών αιγι- 
αλού και παραλίας εξασφαλίζονται με συντεταγμένες 
από το κρατικό δίκτυο ΓΥΣ, όπως αυτές αναγράφονται 
στον πίνακα συντεταγμένων πσυ πρσσαρτάται στο το- 
πογραφικό διάγραμμα επανακαθορισμού. 

Το 2ο μέλος της Επιτροπής Θωμαή Μπαληκτσή μει¬ 
οψηφεί διαφωνώντας με τον ως άνω επανακαθορισμό 
για τους λόγους που αναφέρει στο από 22.7.2005 υπό¬ 
μνημά της που συνοδεύει τη παρούσα και αποτελεί 
αναπόσπαστο μέρος της. 

Η Επιτροπή 

Ο Πρόεδρος 
ΣΤΕΑΙΟΣ ΣΕΖΕΝΙΑΣ 

Τα Μέλη 

ΘΩΜΑΗ ΜΠΑΑΗΚΤΣΗ - ΠΑΝΤΕΛΗΣ ΧΑΜΕΤΗΣ 

